CELEX: 32005D0748
Language: hr
Date: 2005-10-24 00:00:00
Title: 2005/748/EZ: Odluka Komisije od 24. listopada 2005. o izmjeni Odluke 2002/300/EZ u pogledu područja koja su isključena iz popisa odobrenih zona s obzirom na Bonamia ostreae i/ili Marteilia refringens (priopćena pod brojem dokumenta C(2005) 4081)  Tekst značajan za EGP

03/Sv. 51
            
            
               HR
            
            
               Službeni list Europske unije
            
            
               66
            
         32005D0748
   
               L 280/20
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 24. listopada 2005.
   o izmjeni Odluke 2002/300/EZ u pogledu područja koja su isključena iz popisa odobrenih zona s obzirom na Bonamia ostreae i/ili Marteilia refringens
   
   (priopćena pod brojem dokumenta C(2005) 4081)
   (Tekst značajan za EGP)
   (2005/748/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/67/EEZ od 28. siječnja 1991. o uvjetima zdravlja životinja kojima se uređuje stavljanje na tržište životinja akvakulture i njihovih proizvoda (1), a posebno njezin članak 5.,
   budući da:
   
               (1)
            
            
               Odlukom Komisije 2002/300/EZ od 18. travnja 2002. o utvrđivanju popisa odobrenih zona s obzirom na Bonamia ostreae i/ili Marteilia refringens
                   (2) utvrđuju se područja u Zajednici koja se smatraju slobodnima od bolesti mekušaca Bonamia ostreae i/ili Marteilia refringens.
            
         
               (2)
            
            
               Irska i Ujedinjena Kraljevina u lipnju 2005. pismom su obavijestile Komisiju da je Bonamia ostreae otkrivena u Lough Foyleu, vodama zajedničkog obalnog područja na granici između Irske i Sjeverne Irske. Stoga se to područje, koje se ranije smatralo slobodnim od Bonamia ostreae, više ne može smatrati takvim.
            
         
               (3)
            
            
               Irska je povrh toga podnijela zahtjev za izmjenu popisa zona u Irskoj odobrenih s obzirom na Bonamia ostreae u Odluci 2002/300/EZ kako bi se izradio točniji zemljopisni opis jednog od područja pogođenog tom bolešću. U skladu s tim, opis „Logmore, Belmullet” treba zamijeniti s „Loughmore, Blacksod Bay”.
            
         
               (4)
            
            
               Odluku 2002/300/EZ treba na odgovarajući način izmijeniti.
            
         
               (5)
            
            
               Mjere predviđene ovom Odlukom u skladu su s mišljenjem Stalnoga odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilog Odluci 2002/300/EZ zamjenjuje se tekstom u Prilogu ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 24. listopada 2005.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 46, 19.2.1991., str. 1. Direktiva kako je zadnje izmijenjena Uredbom (EZ) br. 806/2003 (SL L 122, 16.5.2003., str. 1.).
   
      (2)  SL L 103, 19.4.2002., str. 24. Odluka kako je zadnje izmijenjena Odlukom 2005/104/EZ (SL L 33, 5.2.2005., str. 71.).
   
      PRILOG
      
         
            „PRILOG
            
               ZONE ODOBRENE ZA JEDNU ILI VIŠE BOLESTI MEKUŠACA BONAMIA OSTREAE I MARTEILIA REFRINGENS
               
            
            1.A.   Zone u Irskoj odobrene s obzirom na B. ostreae
               
            
            
                        —
                     
                     
                        cijela obala Irske osim sljedećih sedam područja:
                        
                                    —
                                 
                                 
                                    Cork Harbour
                                 
                              
                                    —
                                 
                                 
                                    Galway Bay
                                 
                              
                                    —
                                 
                                 
                                    Ballinakill Harbour
                                 
                              
                                    —
                                 
                                 
                                    Clew Bay
                                 
                              
                                    —
                                 
                                 
                                    Achill Sound
                                 
                              
                                    —
                                 
                                 
                                    Loughmore, Blacksod Bay
                                 
                              
                                    —
                                 
                                 
                                    Lough Foyle
                                 
                              
                  1.B.   Zone u Irskoj odobrene s obzirom na M. refringens
               
            
            
                        —
                     
                     
                        cijela obala Irske
                     
                  2.A.   Zone u Ujedinjenoj Kraljevini, na Kanalskim otocima i otoku Manu odobrene s obzirom na B. ostreae
               
            
            
                        —
                     
                     
                        cijela obala Velike Britanije osim sljedeća tri područja:
                        
                                    —
                                 
                                 
                                    južna obala Cornwalla od Lizarda do Start Pointa
                                 
                              
                                    —
                                 
                                 
                                    područje oko estuarija Solent od Portland Billa do Selsey Billa
                                 
                              
                                    —
                                 
                                 
                                    područje duž obale u Essexu od Shoeburynessa do točke Landguard
                                 
                              
                  
                        —
                     
                     
                        cijela obala Sjeverne Irske osim sljedećeg područja:
                        
                                    —
                                 
                                 
                                    Lough Foyle
                                 
                              
                  
                        —
                     
                     
                        cijela obala Guernseya i Herma
                     
                  
                        —
                     
                     
                        Zona Jerseyja: zona obuhvaća međuplimno i neposredno obalno područje između najvišeg prosječnog vodostaja na otoku Jerseyju i zamišljene linije povučene tri nautičke milje od prosječnog najnižeg vodostaja na otoku Jerseyju. Zona se nalazi u Normandijsko-Bretonskom zaljevu na južnoj strani Kanala.
                     
                  
                        —
                     
                     
                        cijela obala otoka Mana
                     
                  2.B.   Zone u Ujedinjenoj Kraljevini, na Kanalskim otocima i otoku Manu odobrene s obzirom na M. refringens
               
            
            
                        —
                     
                     
                        cijela obala Velike Britanije
                     
                  
                        —
                     
                     
                        cijela obala Sjeverne Irske
                     
                  
                        —
                     
                     
                        cijela obala Guernseya i Herma
                     
                  
                        —
                     
                     
                        zona Jerseyja: zona obuhvaća plimno-osečno i neposredno obalno područje između najvišeg prosječnog vodostaja na otoku Jerseyju i zamišljene linije povučene tri nautičke milje od najnižeg prosječnog vodostaja na otoku Jerseyju. Zona se nalazi u Normandijsko-Bretonskom zaljevu na južnoj strani Kanala.
                     
                  
                        —
                     
                     
                        cijela obala otoka Mana
                     
                  3.   Zone u Danskoj odobrene s obzirom na B. ostreae i M. refringens
               
            
            
                        —
                     
                     
                        Limfjorden od Thyborøna na zapadu do Halsa na istoku.”